title: Provedbena uredba Komisije (EU) 2018/920 оd 28. lipnja 2018. o izmjeni Provedbene uredbe (EU) br. 180/2014 u pogledu određenih odredbi o kontrolama, obavijestima i godišnjim izvješćima te o izmjenama programâ POSEI

text:
                  29.6.2018

                  HR

                  Službeni list Europske unije

                  L 164/5

            PROVEDBENA UREDBA KOMISIJE (EU) 2018/920
      оd 28. lipnja 2018.
      o izmjeni Provedbene uredbe (EU) br. 180/2014 u pogledu određenih odredbi o kontrolama, obavijestima i godišnjim izvješćima te o izmjenama programâ POSEI
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 228/2013 Europskog parlamenta i Vijeća od 13. ožujka 2013. o utvrđivanju posebnih mjera za poljoprivredu u najudaljenijim regijama Unije i stavljanju izvan snage Uredbe Vijeća (EZ) br. 247/2006 (1), a posebno njezin članak 6. stavak 2., članak 8. drugi stavak, članak 12. stavak 3. i članak 14. stavak 1.,
      budući da:

                  (1)

                  Iskustvo stečeno u primjeni Provedbene uredbe Komisije (EU) br. 180/2014 (2) pokazalo je da je potrebno pojasniti i pojednostaviti određene odredbe o kontrolama, obavijestima i godišnjim izvješćima.

                  (2)

                  Člancima 2., 3. i 5. Provedbene uredbe (EU) br. 180/2014 utvrđene su odredbe o uvoznim dozvolama, potvrdama o oslobođenju, potvrdama o potpori i o plaćanju koje se odnose na uvoz proizvoda iz trećih zemalja ili opskrbu proizvodima s područja Unije. Člankom 4. stavkom 1. Provedbene uredbe Komisije (EU) 2016/1239 (3) utvrđeno je da je uporaba registracijskog i identifikacijskog broja gospodarskog subjekta („EORI broj”) u uvoznim dozvolama obvezna. Primjereno je uspostaviti isti zahtjev za uvozne dozvole, potvrde o oslobođenju i potvrde o potpori iz članka 2., članka 3. i članka 5. Provedbene uredbe (EU) br. 180/2014.

                  (3)

                  Članak 8. Provedbene uredbe (EU) br. 180/2014 sadržava pravila o dokumentima koje subjekti moraju predočiti te o valjanosti dozvola i potvrda. Primjereno je olakšati elektronički prijenos pratećih dokumenata uz dozvole i potvrde.

                  (4)

                  Člankom 16. Provedbene uredbe (EU) br. 180/2014 utvrđena su pravila za administrativne i fizičke kontrole prilikom uvoza, ulaska, izvoza i otpreme poljoprivrednih proizvoda. Primjereno je razlikovati fizičke kontrole prilikom uvoza i ulaska od fizičkih kontrola prilikom izvoza i otpreme. U tekstu tog članka trebala bi se izričito utvrditi obveza primjene reprezentativnog uzorka pri provedbi kontrola aktivnosti izvoza i otpreme predviđenih u odjeljku 5. te uredbe.

                  (5)

                  U članku 22. Provedbene uredbe (EU) br. 180/2014 utvrđena su opća načela za kontrole u pogledu zahtjeva za potporu u okviru mjera potpore lokalnoj poljoprivrednoj proizvodnji. S obzirom na raznovrsnost i različite razine složenosti aktivnosti u okviru mjera, da bi osiguralo da su sva područja rashoda obuhvaćena i zastupljena u uzorku, nužno je utvrditi da su nadležna tijela dužna provoditi kontrole na terenu na razini svake pojedine aktivnosti uzorkovanjem najmanje 5 % zahtjeva za potporu. Isto tako, uzorak bi trebao predstavljati barem 5 % iznosa obuhvaćenih potporom za svaku aktivnost.

                  (6)

                  Člankom 24. Provedbene uredbe (EU) br. 180/2014 utvrđena su pravila za odabir podnositelja zahtjeva za potporu nad kojima se vrše kontrole na terenu. Budući da u najudaljenijim regijama broj podnositelja zahtjeva može biti vrlo malen, države članice trebale bi imati mogućnost odabrati samo jednog podnositelja zahtjeva.

                  (7)

                  Člankom 38. stavkom 1. Provedbene uredbe (EU) br. 180/2014 utvrđena je obveza dostavljanja određenih podataka povezanih s bilancom posebnih režima opskrbe na kraju svakog tromjesečja u godini. Taj je raspored veliko opterećenje i dostava obavijesti jednom godišnje smatra se dovoljnom.

                  (8)

                  Člankom 39. Provedbene uredbe (EU) br. 180/2014 utvrđeni su elementi koje je potrebno uključiti u godišnja izvješća o provedbi mjera. Komisija je u svojem izvješću od 15. prosinca 2016. (4) zaključila da bi se izvješćivanje o provedbi programâ POSEI trebalo poboljšati, osobito kako bi se bolje procijenila usklađenost s ciljevima, uključujući ciljeve za posebne režime opskrbe, te bolje opisalo stanje poljoprivrednog sektora i njegova razvoja, uključujući praćenje cijena i konkurentnost lokalne proizvodnje u odnosu na uvoz. Budući da je primjereno i pojasniti obveze izvješćivanja i utvrditi novu strukturu godišnjih izvješća, relevantne detalje trebalo bi navesti u novom Prilogu Provedbenoj uredbi (EU) br. 180/2014.

                  (9)

                  Člankom 40. Provedbene uredbe (EU) br. 180/2014 utvrđeni su postupci za izmjene programâ POSEI. Uzimajući u obzir iskustva stečena u njezinoj primjeni, te je postupke potrebno pojednostavniti kako bi se osigurala fleksibilnija i lakša prilagodba stvarnom stanju u pogledu režima opskrbe i lokalnih poljoprivrednih uvjeta. Stoga je primjereno zahtijevati da se izmjene obuhvaćene člankom 40. stavcima 1. i 2. te uredbe podnesu istodobno do 31. srpnja.

                  (10)

                  Općenito, za izmjene programâ POSEI nije potrebno službeno odobrenje Komisije. Primjereno je promijeniti tekst članka 40. stavka 1. Provedbene uredbe (EU) br. 180/2014 kako bi to načelo bilo izričito navedeno.

                  (11)

                  No za „velike” izmjene programâ obuhvaćene člankom 40. stavkom 2. Provedbene uredbe (EU) br. 180/2014 potrebno je službeno odobrenje Komisije. Na temelju iskustva s tim postupkom smatra se nužnim produljiti rok za odobrenje na pet mjeseci od obavijesti o izmjeni. Uz to, da bi se taj postupak pojednostavnio, službeno odobrenje Komisije trebalo bi biti ograničeno na prva dva slučaja koja su trenutačno obuhvaćena tom odredbom.

                  (12)

                  Članak 40. stavak 3. Provedbene uredbe (EU) br. 180/2014 odnosi se na „manje” izmjene. Da bi se olakšao postupak financijske prilagodbe u državama članicama, rok za dostavu obavijesti o prilagodbama do 20 % dodijeljenih financijskih sredstava trebao bi se produljiti do 31. svibnja.

                  (13)

                  Naposljetku, definiciju „mjere” iz članka 40. stavka 5. točke (a) Provedbene uredbe (EU) br. 180/2014 trebalo bi pojednostavniti.

                  (14)

                  Nekoliko uredbi Komisije stavljeno je izvan snage i zamijenjeno delegiranim i provedbenim uredbama. Radi jasnoće i pravne sigurnosti, primjereno je ažurirati upućivanja na te uredbe. Točnije, kad je riječ o sustavu uvoznih i izvoznih dozvola, upućivanja na Uredbu Komisije (EZ) br. 376/2008 (5) trebalo bi zamijeniti upućivanjima na Delegiranu uredbu Komisije (EU) 2016/1237 (6) i Provedbenu uredbu (EU) 2016/1239.

                  (15)

                  Kad je riječ o dostavi obavijesti Komisiji, upućivanja na Uredbu Komisije (EZ) br. 792/2009 (7) trebala bi se zamijeniti upućivanjima na Delegiranu uredbu Komisije (EU) 2017/1183 (8) i Provedbenu uredbu Komisije (EU) 2017/1185 (9).

                  (16)

                  Kad je riječ o pravilima koja se temelje na Uredbi (EU) br. 1306/2013 Europskog parlamenta i Vijeća (10), upućivanja na Uredbu Komisije (EZ) br. 1122/2009 (11) trebalo bi zamijeniti upućivanjima na Delegiranu uredbu Komisije (EU) br. 640/2014 (12) i na Provedbenu uredbu Komisije (EU) br. 809/2014 (13).

                  (17)

                  Kad je riječ o odredbama koje se odnose na Carinski zakonik Unije, upućivanja na Uredbu Komisije (EEZ) br. 2454/93 (14) trebalo bi zamijeniti upućivanjima na Uredbu (EU) br. 952/2013 Europskog parlamenta i Vijeća (15), na Delegiranu uredbu Komisije (EU) 2015/2446 (16) ili na Provedbenu uredbu Komisije (EU) 2015/2447 (17).

                  (18)

                  Provedbenu uredbu (EU) br. 180/2014 trebalo bi stoga na odgovarajući način izmijeniti.

                  (19)

                  Mjere predviđene ovom Uredbom u skladu su s mišljenjem Odbora za izravna plaćanja,

            DONIJELA JE OVU UREDBU:
      Članak 1.
      Provedbena uredba (EU) br. 180/2014 mijenja se kako slijedi:

                  1.

                  Članak 2. mijenja se kako slijedi:

                              (a)

                              stavak 2. zamjenjuje se sljedećim:
                              „2.   Uvozne dozvole izrađuju se u skladu s predloškom iz Priloga I. Provedbenoj uredbi Komisije (EU) 2016/1239 (*1).
                              Članak 4. Delegirane uredbe Komisije (EU) 2016/1237 (*2) te članci 2. i 3., članak 4. stavak 1., članci 5. i 7. te članci od 13. do 16. Provedbene uredbe (EU) 2016/1239 primjenjuju se mutatis mutandis, ne dovodeći u pitanje ovu Uredbu.
                              Negativno odstupanje predviđeno člankom 5. stavkom 4. Delegirane uredbe (EU) 2016/1237 te člankom 8. stavkom 1. Provedbene uredbe (EU) 2016/1239 primjenjuje se mutatis mutandis.

                                 (*1)  Provedbena uredba Komisije (EU) 2016/1239 od 18. svibnja 2016. o utvrđivanju pravila za primjenu Uredbe (EU) br. 1308/2013 Europskog parlamenta i Vijeća u pogledu sustava uvoznih i izvoznih dozvola (SL L 206, 30.7.2016., str. 44.)."

                                 (*2)  Delegirana uredba Komisije (EU) 2016/1237 od 18. svibnja 2016. o dopuni Uredbe (EU) br. 1308/2013 Europskog parlamenta i Vijeća u pogledu pravila o primjeni sustava uvoznih i izvoznih dozvola te o dopuni Uredbe (EU) br. 1306/2013 Europskog parlamenta i Vijeća u pogledu pravila o oslobađanju i zadržavanju sredstava osiguranja položenih za takve dozvole, o izmjeni uredaba Komisije (EZ) br. 2535/2001, (EZ) br. 1342/2003, (EZ) br. 2336/2003, (EZ) br. 951/2006, (EZ) br. 341/2007 i (EZ) br. 382/2008 te o stavljanju izvan snage uredaba Komisije (EZ) br. 2390/98, (EZ) br. 1345/2005, (EZ) br. 376/2008 i (EZ) br. 507/2008 (SL L 206, 30.7.2016., str. 1.).”;"

                              (b)

                              stavak 6. zamjenjuje se sljedećim:
                              „6.   Uvozne carine naplaćuju se na količine koje prelaze one navedene u uvoznoj dozvoli. Primjenjuje se pozitivno odstupanje od 5 % predviđeno člankom 5. stavkom 4. Delegirane uredbe (EU) 2016/1237 i člankom 8. stavkom 1. Provedbene uredbe (EU) 2016/1239, uz uvjet da su plaćene pripadajuće uvozne carine.”

                  2.

                  U članku 3. stavak 2. zamjenjuje se sljedećim:
                  „2.   Potvrde o oslobođenju izrađuju se na temelju predloška uvozne dozvole iz Priloga I. Provedbenoj uredbi (EU) 2016/1239.
                  Članak 4. Delegirane uredbe (EU) 2016/1237 te članci 2. i 3., članak 4. stavak 1., članci 5. i 7. te članci od 13. do 16. Provedbene uredbe (EU) 2016/1239 primjenjuju se mutatis mutandis, ne dovodeći u pitanje ovu Uredbu.
                  Negativno odstupanje predviđeno člankom 5. stavkom 4. Delegirane uredbe (EU) 2016/1237 te člankom 8. stavkom 1. Provedbene uredbe (EU) 2016/1239 primjenjuje se mutatis mutandis.”

                  3.

                  U članku 5. stavak 2. zamjenjuje se sljedećim:
                  „2.   Potvrde o potpori sastavljaju se na temelju predloška uvozne dozvole iz Priloga I. Provedbenoj uredbi (EU) 2016/1239.
                  Članak 4. Delegirane uredbe (EU) 2016/1237 te članci 2. i 3., članak 4. stavak 1., članci 5. i 7. te članci od 13. do 16. Provedbene uredbe (EU) 2016/1239 primjenjuju se mutatis mutandis, ne dovodeći u pitanje ovu Uredbu.
                  Negativno odstupanje predviđeno člankom 5. stavkom 4. Delegirane uredbe (EU) 2016/1237 te člankom 8. stavkom 1. Provedbene uredbe (EU) 2016/1239 primjenjuje se mutatis mutandis.”

                  4.

                  Članak 8. stavak 1. mijenja se kako slijedi:

                              (a)

                              prvi podstavak mijenja se kako slijedi:

                                          i.

                                          uvodna rečenica zamjenjuje se sljedećom:
                                          „U skladu s člankom 2. stavkom 5., člankom 3. stavkom 6, člankom 5. stavkom 7. te člancima 11. i 12., nadležna tijela prihvaćaju zahtjeve za uvoznu dozvolu, potvrdu o oslobođenju ili potvrdu o potpori koje su subjekti podnijeli za svaku pošiljku. Ti se zahtjevi moraju popratiti izvornikom ili ovjerenom preslikom računa i izvornikom, ovjerenom preslikom ili autentificiranim elektroničkim ekvivalentom sljedećih dokumenata:”;

                                          ii.

                                          točka (b) zamjenjuje se sljedećim:

                                                      „(b)

                                                      za potvrde o potpori:

                                                                  i.

                                                                  sredstvo za dokazivanje carinskog statusa robe Unije iz članka 199. stavka 1. točke (b) Provedbene uredbe Komisije (EU) 2015/2447 (*3); ili

                                                                  ii.

                                                                  deklaracija vrste CO u skladu s glavom VIII. poglavljima 2. i 3. Delegirane uredbe Komisije (EU) 2015/2446 (*4) u skladu s podatkovnim elementima br. 1/1, 1/2 i 1/3 iz tablice zahtijeva u pogledu podataka iz glave I. poglavlja 3. odjeljka 1. Priloga B toj uredbi.

                                             (*3)  Provedbena uredba Komisije (EU) 2015/2447 od 24. studenoga 2015. o utvrđivanju detaljnih pravila za provedbu određenih odredbi Uredbe (EU) br. 952/2013 Europskog parlamenta i Vijeća o utvrđivanju Carinskog zakonika Unije (SL L 343, 29.12.2015., str. 558.)."

                                             (*4)  Delegirana uredba Komisije (EU) 2015/2446 od 28. srpnja 2015. o dopuni Uredbe (EU) br. 952/2013 Europskog parlamenta i Vijeća o detaljnim pravilima koja se odnose na pojedine odredbe Carinskog zakonika Unije (SL L 343, 29.12.2015., str. 1.).”;"

                              (b)

                              drugi podstavak zamjenjuje se sljedećim:
                              „Ti prateći dokumenti mogu biti u obliku elektroničke poruke. Ako nadležno tijelo koje vrši provjere nema pristup IT sustavu koji se upotrebljava za izradu takvog elektroničkog dokumenta i za upravljanje njime, potrebno je dostaviti ovjerenu vjerodostojnu presliku dokumenta ili ispis autentificiranog elektroničkog ekvivalenta dokumenta.”

                  5.

                  U članku 12. treći stavak zamjenjuje se sljedećim:
                  „Obavijest iz ovog članka dostavlja se u skladu s Delegiranom uredbom Komisije (EU) 2017/1183 (*5) i Provedbenom uredbom Komisije (EU) 2017/1185 (*6).

                     (*5)  Delegirana uredba Komisije (EU) 2017/1183 оd 20. travnja 2017. o dopuni uredaba (EU) br. 1307/2013 i (EU) br. 1308/2013 Europskog parlamenta i Vijeća u pogledu dostavljanja informacija i dokumenata Komisiji (SL L 171, 4.7.2017., str. 100.)."

                     (*6)  Provedbena uredba Komisije (EU) 2017/1185 оd 20. travnja 2017. o utvrđivanju pravila za primjenu uredbi (EU) br. 1307/2013 i (EU) br. 1308/2013 Europskog parlamenta i Vijeća u pogledu dostavljanja informacija i dokumenata Komisiji te o izmjeni i stavljanju izvan snage nekoliko uredbi Komisije (SL L 171, 4.7.2017., str. 113.).”"

                  6.

                  U članku 16. stavak 2. zamjenjuje se sljedećim:
                  „2.   Fizičkim kontrolama prilikom uvoza ili ulaska poljoprivrednih proizvoda u predmetnu najudaljeniju regiju obuhvaća se reprezentativni uzorak od najmanje 5 % dozvola i potvrda predočenih u skladu s člankom 9.
                  Fizičkim kontrolama utvrđenima u odjeljku 5. koje se provode prilikom izvoza ili otpreme iz predmetne najudaljenije regije obuhvaća se reprezentativni uzorak od najmanje 5 % svih aktivnosti, na temelju profila rizika koje su utvrdile države članice.
                  Uredba Komisije (EZ) br. 1276/2008 (*7) primjenjuje se mutatis mutandis na te fizičke kontrole.
                  Usto, u posebnim slučajevima Komisija može zatražiti da se fizičke kontrole provode uz primjenu drugačijih postotaka.

                     (*7)  Uredba Komisije (EZ) br. 1276/2008 od 17. prosinca 2008. o nadzoru izvoza poljoprivrednih proizvoda za koje se dobivaju subvencije ili drugi iznosi putem fizičkih pregleda (SL L 339, 18.12.2008., str. 53.).”"

                  7.

                  U članku 22. treći stavak zamjenjuje se sljedećim:
                  „Na temelju analize rizika u skladu s člankom 24. stavkom 1. ove Uredbe, nadležna tijela provode kontrole na terenu na uzorku od (za svaku aktivnost) najmanje 5 % zahtjeva za potporu. Uz to, uzorak predstavlja najmanje 5 % iznosa obuhvaćenih potporom za svaku aktivnost.”

                  8.

                  U članku 24. stavku 1. drugom podstavku dodaje se sljedeća rečenica:
                  „Kada je minimalni broj podnositelja zahtjeva za potporu nad kojima se obavljaju kontrole na terenu manji od 12, države članice dužne su nasumično odabrati barem jednog podnositelja zahtjeva.”

                  9.

                  Članci 28. i 29. zamjenjuju se sljedećim:
                  „Članak 28.
                  Povrat neutemeljeno isplaćenih sredstava i kazne
                  1.   U slučaju neutemeljenih isplata, članak 7. Provedbene uredbe Komisije (EU) br. 809/2014 (*8) primjenjuje se mutatis mutandis.
                  2.   Ako je neutemeljena isplata posljedica lažne prijave, lažnih dokumenata ili ozbiljnog nemara podnositelja zahtjeva za potporu, izriče se kazna jednaka neutemeljeno isplaćenom iznosu uvećanom za kamate, koje se računaju u skladu s člankom 7. stavkom 2. Provedbene uredbe (EU) br. 809/2014.
                  Članak 29.
                  Viša sila i iznimne okolnosti
                  U slučaju više sile ili iznimnih okolnosti u smislu članka 2. stavka 2. Uredbe (EU) br. 1306/2013, članak 4. Delegirane uredbe Komisije (EU) br. 640/2014 (*9) primjenjuje se mutatis mutandis.

                     (*8)  Provedbena uredba Komisije (EU) br. 809/2014 оd 17. srpnja 2014. o utvrđivanju pravila za primjenu Uredbe (EU) br. 1306/2013 Europskog parlamenta i Vijeća u pogledu integriranog administrativnog i kontrolnog sustava, mjera ruralnog razvoja i višestruke sukladnosti (SL L 227, 31.7.2014., str. 69.)."

                     (*9)  Delegirana uredba Komisije (EU) br. 640/2014 od 11. ožujka 2014. o dopuni Uredbe (EU) br. 1306/2013 Europskog parlamenta i Vijeća u pogledu integriranog administrativnog i kontrolnog sustava te uvjeta za odbijanje ili obustavu plaćanja i administrativne kazne koje se primjenjuju za izravna plaćanja, potporu ruralnom razvoju i višestruku sukladnost (SL L 181, 20.6.2014., str. 48.).”"

                  10.

                  U članku 32. stavku 3. drugi podstavak zamjenjuje se sljedećim:
                  „Obavijest iz ovog stavka dostavlja se u skladu s Delegiranom uredbom (EU) 2017/1183 i Provedbenom uredbom (EU) 2017/1185.”

                  11.

                  U članku 35. stavak 2. zamjenjuje se sljedećim:
                  „2.   Nadležna tijela osiguravaju da se proizvodi navedeni u Prilogu VII. upotrebljavaju u skladu s mjerodavnim pravilima Unije, posebno s člancima 211., 214., 215., 218., 219. i 254. Uredbe (EU) br. 952/2013 Europskog parlamenta i Vijeća (*10), s člancima od 161. do 164., od 171. do 175., te člancima 178., 179. i 239. Delegirane uredbe (EU) 2015/2446 i s člancima od 260. do 269. Provedbene uredbe (EU) 2015/2447.

                     (*10)  Uredba (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (SL L 269, 10.10.2013., str. 1.).”"

                  12.

                  Članak 38. mijenja se kako slijedi:

                              (a)

                              stavak 1. mijenja se kako slijedi:

                                          i.

                                          u prvom podstavku uvodna se rečenica zamjenjuje sljedećim:
                                          „Kad je riječ o posebnim režimima opskrbe, nadležna tijela dostavljaju Komisiji, najkasnije do 31. svibnja svake godine, sljedeće podatke koji se odnose na aktivnosti provedene u prethodnoj godini, uzimajući u obzir opskrbnu bilancu referentne kalendarske godine, raščlanjeno po proizvodima i oznaci KN te, ako je to primjenjivo, po pojedinim odredištima:”;

                                          ii.

                                          u drugom podstavku briše se druga rečenica;

                              (b)

                              stavci 3. i 4. zamjenjuju se sljedećim:
                              „3.   Obavijesti iz ovog članka dostavljaju se u skladu s Delegiranom uredbom (EU) 2017/1183 i Provedbenom uredbom (EU) 2017/1185.
                              4.   Obavijesti iz članka 23. stavka 3. i članka 32. stavka 1. Uredbe (EU) br. 228/2013 također se dostavljaju u skladu s Delegiranom uredbom (EU) 2017/1183 i Provedbenom uredbom (EU) 2017/1185.”

                  13.

                  članak 39. zamjenjuje se sljedećim:
                  „Članak 39.
                  Godišnje izvješće
                  1.   Struktura i sadržaj godišnjeg izvješća iz članka 32. stavka 2. Uredbe (EU) br. 228/2013 utvrđeni su u Prilogu IX. ovoj Uredbi.
                  2.   Izviješće iz stavka 1. dostavlja se Komisiji u skladu s Delegiranom uredbom (EU) 2017/1183 i Provedbenom uredbom (EU) 2017/1185.”

                  14.

                  Članak 40. mijenja se kako slijedi:

                              (a)

                              stavci 1. i 2. zamjenjuju se sljedećim:
                              „1.   Države članice Komisiji dostavljaju sve izmjene učinjene u programima POSEI i to jednom godišnje i jednom po programu, osim u slučajevima više sile ili iznimnih okolnosti. Izmjene se dostavljaju Komisiji do 31. srpnja godine koja prethodi podnošenju zahtjeva. Te izmjene moraju biti propisno obrazložene, posebno sljedećim informacijama:

                                          (a)

                                          razlozima za eventualne probleme u provedbi koji opravdavaju izmjene programa;

                                          (b)

                                          očekivanim učincima izmjene;

                                          (c)

                                          utjecajem na financiranje i uvjete prihvatljivosti.

                                    Komisija obavještava državu članicu ako smatra da izmjene nisu u skladu sa zakonodavstvom Unije, posebno s člankom 4. Uredbe (EU) br. 228/2013, ne dovodeći u pitanje članke 51. i 52. Uredbe (EU) br. 1306/2013.
                              Izmjene se primjenjuju od 1. siječnja godine koja slijedi nakon godine u kojoj su dostavljene. Ako se smatra da je potrebna ranija primjena, takve se izmjene mogu primjenjivati ranije, osim ako se Komisija tome protivi.
                              2.   Odstupajući od stavka 1., Komisija zasebno ocjenjuje sljedeće izmjene koje predlažu države članice i odlučuje o njihovom odobravanju najkasnije u roku od pet mjeseci od njihova podnošenja u skladu s postupkom iz članka 34. stavka 2. Uredbe (EU) br. 228/2013:

                                          (a)

                                          pristupanje novih najudaljenijih regija;

                                          (b)

                                          uvođenje u opći program novih skupina proizvoda kojima će se pružati potpora u skladu s posebnim režimima opskrbe ili novih mjera za pomoć lokalnoj poljoprivrednoj proizvodnji.

                                    Izmjene odobrene na ovaj način primjenjuju se od 1. siječnja godine koja slijedi nakon one u kojoj je prijedlog za izmjenu podnesen ili od datuma koji je izričito naveden u odluci o odobravanju.”;

                              (b)

                              u stavku 3. točka (b) zamjenjuje se sljedećim:

                                          „(b)

                                          u pogledu svih mjera, prilagodbe do 20 % dodijeljenih financijskih sredstava za svaku pojedinu mjeru, ne dovodeći u pitanje financijske gornje granice propisane člankom 30. Uredbe (EU) br. 228/2013, uz uvjet da se te prilagodbe dostave najkasnije do 31. svibnja godine koja slijedi nakon kalendarske godine na koju se odnosi izmijenjena dodjela financijskih sredstava;”;

                              (c)

                              u stavku 5. točka (a) zamjenjuje se sljedećom:

                                          „(a)

                                          ‚mjera’ znači grupiranje djelovanja nužnih za ostvarenje jednog ili više ciljeva programa koji čine liniju za koju su financijska sredstva definirana u planu financiranja iz članka 5. točke (a) Uredbe (EU) br. 228/2013;”;

                              (d)

                              stavak 6. zamjenjuje se sljedećim:
                              „6.   Obavijesti iz ovog članka dostavljaju se u skladu s Delegiranom uredbom (EU) 2017/1183 i Provedbenom uredbom (EU) 2017/1185.”

                  15.

                  Dodaje se Prilog IX., čiji je tekst utvrđen u Prilogu ovoj Uredbi.

            Članak 2.
      Ova Uredba stupa na snagu trećeg dana od dana njezine objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 28. lipnja 2018.

               Za Komisiju

               Predsjednik

            Jean-Claude JUNCKER

         (1)  SL L 78, 20.3.2013., str. 23.

         (2)  Provedbena uredba Komisije (EU) br. 180/2014 od 20. veljače 2014. o utvrđivanju pravila primjene Uredbe (EU) br. 228/2013 Europskog parlamenta i Vijeća o utvrđivanju posebnih mjera za poljoprivredu u najudaljenijim regijama Unije (SL L 63, 4.3.2014., str. 13.).

         (3)  Provedbena uredba Komisije (EU) 2016/1239 od 18. svibnja 2016. o utvrđivanju pravila za primjenu Uredbe (EU) br. 1308/2013 Europskog parlamenta i Vijeća u pogledu sustava uvoznih i izvoznih dozvola (SL L 206, 30.7.2016., str. 44.).

         (4)  Izvješće Komisije Europskom parlamentu i Vijeću o provedbi programa posebnih mjera za poljoprivredu u korist najudaljenijih regija Unije (POSEI) (COM(2016) 797 final).

         (5)  Uredba Komisije (EZ) br. 376/2008 od 23. travnja 2008. o utvrđivanju zajedničkih detaljnih pravila za primjenu sustava uvoznih i izvoznih dozvola i potvrda o utvrđivanju unaprijed za poljoprivredne proizvode (SL L 114, 26.4.2008., str. 3.).

         (6)  Delegirana uredba Komisije (EU) 2016/1237 od 18. svibnja 2016. o dopuni Uredbe (EU) br. 1308/2013 Europskog parlamenta i Vijeća u pogledu pravila o primjeni sustava uvoznih i izvoznih dozvola te o dopuni Uredbe (EU) br. 1306/2013 Europskog parlamenta i Vijeća u pogledu pravila o oslobađanju i zadržavanju sredstava osiguranja položenih za takve dozvole, o izmjeni uredaba Komisije (EZ) br. 2535/2001, (EZ) br. 1342/2003, (EZ) br. 2336/2003, (EZ) br. 951/2006, (EZ) br. 341/2007 i (EZ) br. 382/2008 te o stavljanju izvan snage uredaba Komisije (EZ) br. 2390/98, (EZ) br. 1345/2005, (EZ) br. 376/2008 i (EZ) br. 507/2008 (SL L 206, 30.7.2016., str. 1.).

         (7)  Uredba Komisije (EZ) br. 792/2009 od 31. kolovoza 2009. o detaljnim pravilima u skladu s kojima države članice moraju Komisiji dostavljati podatke i dokumente pri provedbi zajedničke organizacije tržišta, sustava izravnih plaćanja, promidžbe poljoprivrednih proizvoda i režima koji se primjenjuju na najudaljenije regije i manje otoke u Egejskom moru (SL L 228, 1.9.2009., str. 3.).

         (8)  Delegirana uredba Komisije (EU) 2017/1183 od 20. travnja 2017. o dopuni uredaba (EU) br. 1307/2013 i (EU) br. 1308/2013 Europskog parlamenta i Vijeća u pogledu dostavljanja informacija i dokumenata Komisiji (SL L 171, 4.7.2017., str. 100.).

         (9)  Provedbena uredba Komisije (EU) 2017/1185 оd 20. travnja 2017. o utvrđivanju pravila za primjenu uredbi (EU) br. 1307/2013 i (EU) br. 1308/2013 Europskog parlamenta i Vijeća u pogledu dostavljanja informacija i dokumenata Komisiji te o izmjeni i stavljanju izvan snage nekoliko uredbi Komisije (SL L 171, 4.7.2017., str. 113.).

         (10)  Uredba (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (SL L 347, 20.12.2013., str. 549.).

         (11)  Uredba Komisije (EZ) br. 1122/2009 od 30. studenoga 2009. o utvrđivanju detaljnih pravila za provedbu Uredbe Vijeća (EZ) br. 73/2009 u pogledu višestruke sukladnosti, modulacije i integriranog administrativnog i kontrolnog sustava, u okviru programa izravne potpore za poljoprivrednike predviđenih u navedenoj Uredbi, kao i za provedbu Uredbe Vijeća (EZ) br. 1234/2007 u pogledu višestruke sukladnosti u okviru programa potpore predviđenog za sektor vina (SL L 316, 2.12.2009., str. 65.).

         (12)  Delegirana uredba Komisije (EU) br. 640/2014 od 11. ožujka 2014. o dopuni Uredbe (EU) br. 1306/2013 Europskog parlamenta i Vijeća u pogledu integriranog administrativnog i kontrolnog sustava te uvjeta za odbijanje ili obustavu plaćanja i administrativne kazne koje se primjenjuju za izravna plaćanja, potporu ruralnom razvoju i višestruku sukladnost (SL L 181, 20.6.2014., str. 48.).

         (13)  Provedbena uredba Komisije (EU) br. 809/2014 оd 17. srpnja 2014. o utvrđivanju pravila za primjenu Uredbe (EU) br. 1306/2013 Europskog parlamenta i Vijeća u pogledu integriranog administrativnog i kontrolnog sustava, mjera ruralnog razvoja i višestruke sukladnosti (SL L 227, 31.7.2014., str. 69.).

         (14)  Uredba Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (SL L 253, 11.10.1993., str. 1.).

         (15)  Uredba (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (SL L 269, 10.10.2013., str. 1.).

         (16)  Delegirana uredba Komisije (EU) 2015/2446 od 28. srpnja 2015. o dopuni Uredbe (EU) br. 952/2013 Europskog parlamenta i Vijeća o detaljnim pravilima koja se odnose na pojedine odredbe Carinskog zakonika Unije (SL L 343, 29.12.2015., str. 1.).

         (17)  Provedbena uredba Komisije (EU) 2015/2447 оd 24. studenoga 2015. o utvrđivanju detaljnih pravila za provedbu određenih odredbi Uredbe (EU) br. 952/2013 Europskog parlamenta i Vijeća o utvrđivanju Carinskog zakonika Unije (SL L 343, 29.12.2015., str. 558.).

         PRILOG
         „
               PRILOG IX.

                  Struktura i sadržaj godišnjeg izvješća iz članka 39.

               Struktura i sadržaj izvješća o prethodnoj godini sljedeći su:
               1.   OPĆENITI KONTEKST U PRETHODNOJ GODINI

                           1.1.

                           Socioekonomski kontekst.

                           1.2.

                           Stanje poljoprivrede i njezin razvoj.

                     2.   FIZIČKA I FINANCIJSKA PROVEDBA MJERA I AKTIVNOSTI

                           2.1.

                           Sveobuhvatna tablica s financijskim podacima u pogledu potpore za lokalnu proizvodnju i posebne režime opskrbe, uključujući početnu dodjelu sredstava po mjeri i aktivnosti te stvarne troškove i, ako je primjenjivo, sve državne potpore dodijeljene u skladu s člankom 23. Uredbe (EU) br. 228/2013.

                           2.2.

                           Sveobuhvatni opis fizičke i financijske provedbe svake mjere i aktivnosti u okviru programa, uključujući tehničku pomoć:

                                       (a)

                                       za posebne režime opskrbe: podaci i analiza godišnje opskrbne bilance predmetne regije;

                                       (b)

                                       za potporu lokalnoj proizvodnji: podaci i analiza fizičke i financijske provedbe svake mjere i aktivnosti navedene u programu, uključujući podatke kao što su broj korisnika, broj životinja obuhvaćenih isplatom, prihvatljiva površina i/ili broj predmetnih gospodarstava. Podaci prema potrebi moraju biti popraćeni opisom i analizom sektora na koji se mjera odnosi.

                     3.   REZULTATI PROGRAMA U PRETHODNOJ GODINI

                           3.1.

                           Napredak mjera i aktivnosti u postizanju određenih ciljeva i prioriteta programa i općih ciljeva utvrđenih člankom 2. Uredbe (EU) br. 228/2013:

                                       (a)

                                       razvoj i analiza nacionalnih pokazatelja kojima se kvantificiraju konkretni ciljevi programa te procjena u kolikoj su mjeri ostvareni konkretni ciljevi svake od mjera sadržanih u programu;

                                       (b)

                                       za posebne režime opskrbe, informacije o načinu na koji je prenesena dodijeljena pogodnost te o poduzetim mjerama i izvršenim kontrolama kako bi se osiguralo prenošenje pogodnosti u skladu s člankom 6. ove Uredbe;

                                       (c)

                                       za posebne režime opskrbe, analiza proporcionalnosti potpore u odnosu na dodatne troškove prijevoza u najudaljenije regije i, u slučaju proizvoda namijenjenih za preradu i primjenu u poljoprivredi, dodatni troškovi zbog otočkog položaja i udaljenosti;

                                       (d)

                                       godišnji podaci o zajedničkim pokazateljima uspješnosti iz članka 37. ove Uredbe i njihova analiza, posebno u pogledu ostvarenja općih ciljeva utvrđenih člankom 2. Uredbe (EU) br. 228/2013.

                                 U tim se analizama posebna pažnja mora obratiti na praćenje cijena, razvoj lokalne poljoprivrede i konkurentost lokalnih proizvoda u odnosu na uvoz iz trećih zemalja i opskrbu iz Unije.

                           3.2.

                           Zaključci analize o prikladnosti strategije mjera i mogućem poboljšanju strategije radi ostvarenja ciljeva programa.

                     4.   UPRAVLJANJE PROGRAMOM

                           4.1.

                           Kratak opis glavnih problema pri upravljanju mjerama i njihovoj provedbi u predmetnoj godini.

                           4.2.

                           Statistički podaci o kontrolama koje provode nadležna tijela i svim primijenjenim kaznama. Sve dodatne informacije koje bi mogle biti korisne za razumijevanje dostavljenih podataka.

                     5.   IZMJENE

               Kratak sažetak svih izmjena programa dostavljenih tijekom predmetne godine i njihovo obrazloženje.
            ”


title: Provedbena uredba Komisije (EU) 2018/1076 оd 30. srpnja 2018. o izmjeni Uredbe (EU) br. 37/2010 radi klasifikacije tvari izofluran u pogledu najveće dopuštene količine rezidua (Tekst značajan za EGP.)

text:
                  31.7.2018

                  HR

                  Službeni list Europske unije

                  L 194/41

         PROVEDBENA UREDBA KOMISIJE (EU) 2018/1076
         оd 30. srpnja 2018.
         o izmjeni Uredbe (EU) br. 37/2010 radi klasifikacije tvari izofluran u pogledu najveće dopuštene količine rezidua
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla, o stavljanju izvan snage Uredbe Vijeća (EEZ) br. 2377/90 i o izmjeni Direktive 2001/82/EZ Europskog parlamenta i Vijeća i Uredbe (EZ) br. 726/2004 Europskog parlamenta i Vijeća (1), a posebno njezin članak 14. u vezi s člankom 17.,
         uzimajući u obzir mišljenje Europske agencije za lijekove koje je izdao Odbor za veterinarskomedicinske proizvode,
         budući da:

                     (1)

                     Člankom 17. Uredbe (EZ) br. 470/2009 zahtijeva se da se uredbom utvrdi najveća dopuštena količina rezidua („NDK”) farmakološki djelatnih tvari namijenjenih za uporabu u Uniji u veterinarskomedicinskim proizvodima za životinje koje se upotrebljavaju za proizvodnju hrane ili u biocidnim proizvodima koji se upotrebljavaju u uzgoju životinja.

                     (2)

                     U tablici 1. Priloga Uredbi Komisije (EU) br. 37/2010 (2) utvrđene su farmakološki djelatne tvari i njihova klasifikacija u odnosu na najveće dopuštene količine rezidua u hrani životinjskog podrijetla.

                     (3)

                     Izofluran je već uvršten u tu tablicu kao dopuštena tvar za kopitare, samo za uporabu kao anestetik. Klasifikacija u postojećem unosu: „NDK nije potreban”.

                     (4)

                     Europskoj agenciji za lijekove („EMA”) podnesen je zahtjev za proširenje postojećeg unosa za izofluran na svinje.

                     (5)

                     Na temelju mišljenja Odbora za veterinarskomedicinske proizvode EMA je preporučila utvrđivanje NDK-a za izofluran kod svinja.

                     (6)

                     U skladu s člankom 5. Uredbe (EZ) br. 470/2009 EMA je dužna razmotriti mogućnost uporabe NDK-a utvrđenih za farmakološki djelatnu tvar u određenoj hrani za drugu hranu dobivenu od iste vrste životinja ili NDK-a utvrđenih za farmakološki djelatnu tvar u jednoj ili više vrsta životinja za druge vrste životinja.

                     (7)

                     EMA je smatrala da ekstrapolaciju unosa za izofluran na ostale dobne skupine i vrste u ovom trenutku nije moguće pouzdano ocijeniti zbog nedostatnih podataka.

                     (8)

                     Uredbu (EU) br. 37/2010 trebalo bi stoga na odgovarajući način izmijeniti.

                     (9)

                     Primjereno je zainteresiranim stranama omogućiti razuman rok za poduzimanje eventualnih mjera radi usklađivanja s novim NDK-om.

                     (10)

                     Mjere predviđene ovom Uredbom u skladu su s mišljenjem Stalnog odbora za veterinarskomedicinske proizvode,

               DONIJELA JE OVU UREDBU:

            Članak 1.
            Prilog Uredbi (EU) br. 37/2010 mijenja se kako je utvrđeno u Prilogu ovoj Uredbi.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 29. rujna 2018.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 30. srpnja 2018.

                  Za Komisiju

                  Predsjednik

               Jean-Claude JUNCKER

            (1)  SL L 152, 16.6.2009., str. 11.

            (2)  Uredba Komisije (EU) br. 37/2010 od 22. prosinca 2009. o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla (SL L 15, 20.1.2010., str. 1.).

            PRILOG
            Unos za tvar „fluazuron” u tablici 1. Priloga Uredbi (EU) br. 37/2010 zamjenjuje se sljedećim unosom:

                           Farmakološki djelatna tvar

                           Marker rezidua

                           Vrsta životinje

                           NDK

                           Ciljno tkivo

                           Ostale odredbe (u skladu s člankom 14. stavkom 7. Uredbe (EZ) br. 470/2009)

                           Terapeutska klasifikacija

                           „Izofluran

                           NIJE PRIMJENJIVO

                           Kopitari

                           NDK nije potreban

                           NIJE PRIMJENJIVO

                           Za primjenu udisanjem

                           Opći anestetici”

                           Svinje

                           NDK nije potreban

                           NIJE PRIMJENJIVO

                           Za primjenu udisanjem kod prasadi do 7 dana starosti


title: Provedbena uredba Komisije (EU) 2018/1120 оd 10. kolovoza 2018. o izmjeni Priloga I. Uredbi (EU) br. 605/2010 u pogledu popisa trećih zemalja ili njihovih dijelova iz kojih je odobreno unošenje u Europsku uniju pošiljki sirovog mlijeka, mliječnih proizvoda, kolostruma i proizvoda na osnovi kolostruma (Tekst značajan za EGP.)

text:
                  13.8.2018

                  HR

                  Službeni list Europske unije

                  L 204/31

         PROVEDBENA UREDBA KOMISIJE (EU) 2018/1120
         оd 10. kolovoza 2018.
         o izmjeni Priloga I. Uredbi (EU) br. 605/2010 u pogledu popisa trećih zemalja ili njihovih dijelova iz kojih je odobreno unošenje u Europsku uniju pošiljki sirovog mlijeka, mliječnih proizvoda, kolostruma i proizvoda na osnovi kolostruma
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno uvodnu rečenicu članka 8., prvi podstavak točke 1. i točku 4. članka 8. te članak 9. stavak 4. te direktive,
         uzimajući u obzir Uredbu (EZ) br. 854/2004 Europskog parlamenta i Vijeća od 29. travnja 2004. o utvrđivanju posebnih pravila organizacije službenih kontrola proizvoda životinjskog podrijetla namijenjenih prehrani ljudi (2), a posebno njezin članak 11. stavak 1.,
         budući da:

                     (1)

                     Uredbom Komisije (EU) br. 605/2010 (3) utvrđeni su uvjeti javnog zdravlja i zdravlja životinja te uvjeti certificiranja za unošenje u Uniju pošiljki sirovog mlijeka, mliječnih proizvoda, kolostruma i proizvoda na osnovi kolostruma te popis trećih zemalja iz kojih je unošenje tih pošiljki u Uniju odobreno.

                     (2)

                     U Prilogu I. Uredbi (EU) br. 605/2010 utvrđen je popis trećih zemalja ili njihovih dijelova iz kojih je odobreno unošenje u Uniju pošiljki sirovog mlijeka, mliječnih proizvoda, kolostruma i proizvoda na osnovi kolostruma te su navedene vrste obrade koja se zahtijeva za te proizvode.

                     (3)

                     Bosna i Hercegovina već je navedena u Prilogu I. Uredbi (EU) br. 605/2010 i iz nje je odobren izvoz u Uniju mlijeka i mliječnih proizvoda koji su podvrgnuti obradi „C”.

                     (4)

                     Bosna i Hercegovina podnijela je Komisiji zahtjev za odobrenje izvoza u Uniju mlijeka, mliječnih proizvoda, kolostruma i proizvoda na osnovi kolostruma koji su podvrgnuti manje strogoj obradi. Iz perspektive zdravlja životinja, Bosna i Hercegovina treća je zemlja koja se nalazi na popisu zemalja slobodnih od slinavke i šapa bez obveze cijepljenja koji je sastavila Svjetska organizacija za zdravlje životinja te stoga ispunjava uvjete zdravlja životinja za uvoz u Uniju.

                     (5)

                     Komisija je u Bosni i Hercegovini provela veterinarske kontrole. Rezultati tih kontrola pokazali su određene nedostatke, osobito u pogledu pitanja javnog zdravlja u objektima. Nadležna tijela u Bosni i Hercegovini u postupku su rješavanja tih nedostataka.

                     (6)

                     Međutim, s obzirom na povoljno stanje zdravlja životinja u Bosni i Hercegovini u pogledu slinavke i šapa, primjereno je Bosnu i Hercegovinu uvrstiti u stupac A Priloga I. Uredbi (EU) br. 605/2010. Dodavanjem u stupac A Priloga I. ne bi se smjele dovesti u pitanje obveze na temelju drugih odredbi zakonodavstva Unije koje se odnose na uvoz u Uniju i stavljanje na njezino tržište proizvoda životinjskog podrijetla, osobito one koje se odnose na popis objekata u skladu s člankom 12. Uredbe (EZ) br. 854/2004.

                     (7)

                     Uredbu (EU) br. 605/2010 trebalo bi stoga na odgovarajući način izmijeniti.

                     (8)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            U tablici u Prilogu I. Uredbi (EU) br. 605/2010, unos za Bosnu i Hercegovinu zamjenjuje se sljedećim:

                           „BA

                           Bosna i Hercegovina

                           +

                           +

                           +”

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 10. kolovoza 2018.

                  Za Komisiju

                  Predsjednik

               Jean-Claude JUNCKER

            (1)  SL L 18, 23.1.2003., str. 11.

            (2)  SL L 139, 30.4.2004., str. 206.

            (3)  Uredba Komisije (EU) br. 605/2010 od 2. srpnja 2010. o uvjetima zdravlja životinja i javnog zdravlja te uvjetima veterinarskog certificiranja za unošenje sirovog mlijeka, mliječnih proizvoda, kolostruma i proizvoda na osnovi kolostruma namijenjenih prehrani ljudi u Europsku uniju (SL L 175, 10.7.2010., str. 1.).


title: Provedbena uredba Komisije (EU) 2018/1124 оd 10. kolovoza 2018. o izmjeni Uredbe Vijeća (EZ) br. 1210/2003 o određenim posebnim ograničenjima gospodarskih i financijskih odnosa s Irakom

text:
                  13.8.2018

                  HR

                  Službeni list Europske unije

                  L 204/46

         PROVEDBENA UREDBA KOMISIJE (EU) 2018/1124
         оd 10. kolovoza 2018.
         o izmjeni Uredbe Vijeća (EZ) br. 1210/2003 o određenim posebnim ograničenjima gospodarskih i financijskih odnosa s Irakom
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 1210/2003 od 7. srpnja 2003. o određenim posebnim ograničenjima gospodarskih i financijskih odnosa s Irakom i stavljanju izvan snage Uredbe (EZ) br. 2465/96 (1), a posebno njezin članak 11. točku (b),
         budući da:

                     (1)

                     U Prilogu III. Uredbi (EZ) br. 1210/2003 navode se javna tijela, društva i agencije te fizičke i pravne osobe, tijela i subjekti prijašnje iračke vlade na koje se odnosi zamrzavanje sredstava i ekonomskih izvora smještenih izvan Iraka na dan 22. svibnja 2003. u skladu s tom uredbom.

                     (2)

                     Odbor za sankcije Vijeća sigurnosti Ujedinjenih naroda odlučio je 7. kolovoza 2018. izbrisati jedan unos s popisa osoba ili subjekata na koje bi se trebalo primjenjivati zamrzavanje sredstava i ekonomskih izvora.

                     (3)

                     Prilog III. Uredbi (EZ) br. 1210/2003 trebalo bi stoga na odgovarajući način izmijeniti,

               DONIJELA JE OVU UREDBU:

            Članak 1.
            Prilog III. Uredbi (EZ) br. 1210/2003 mijenja se kako je utvrđeno u Prilogu ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 10. kolovoza 2018.

                  Za Komisiju,

                  u ime predsjednika,

                  voditeljica Službe za instrumente vanjske politike

            (1)  SL L 169, 8.7.2003., str. 6.

            PRILOG
            U Prilogu III. Uredbi (EZ) br. 1210/2003 briše se sljedeći unos:

                           „28.

                           DIRECTORATE GENERAL OF GEOLOGICAL SURVEY AND MINERAL INVESTIGATION. Adresa: P.O. Box 986, Alwiya, Al Sadoon Park Area, Baghdad, Iraq.”


title: Provedbena uredba Vijeća (EU) 2018/1117 od 10. kolovoza 2018. o provedbi Uredbe (EU) br. 401/2013 o mjerama ograničavanja u pogledu Mjanmara/Burme

text:
                  13.8.2018

                  HR

                  Službeni list Europske unije

                  L 204/9

         PROVEDBENA UREDBA VIJEĆA (EU) 2018/1117
         od 10. kolovoza 2018.
         o provedbi Uredbe (EU) br. 401/2013 o mjerama ograničavanja u pogledu Mjanmara/Burme
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) br. 401/2013 o mjerama ograničavanja u pogledu Mjanmara/Burme i stavljanju izvan snage Uredbe (EZ) br. 194/2008 (1), a posebno njezin članak 4.i,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 2. svibnja 2013. donijelo Uredbu (EU) br. 401/2013.

                     (2)

                     Vijeće je 25. lipnja 2018. donijelo Provedbenu uredbu (EU) 2018/898 (2) kojom je sedam osoba dodano na popis fizičkih i pravnih osoba, subjekata i tijela koji podliježu mjerama ograničavanja iz Priloga IV. Uredbi (EU) br. 401/2013.

                     (3)

                     Zaprimljene su ažurirane informacije za više uvrštenja na popis.

                     (4)

                     Prilog IV. Uredbi (EU) br. 401/2013 trebalo bi na odgovarajući način izmijeniti,

               DONIJELO JE OVU UREDBU:

            Članak 1.
            Prilog IV. Uredbi (EU) br. 401/2013 mijenja se kako je navedeno u Prilogu ovoj Uredbi.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 10. kolovoza 2018.

                  Za Vijeće

                  Predsjednik

               G. BLÜMEL

            (1)  SL L 121, 3.5.2013., str. 1.

            (2)  Provedbena uredba Vijeća (EU) 2018/898 od 25. lipnja 2018. o provedbi Uredbe (EU) br. 401/2013 o mjerama ograničavanja u pogledu Mjanmara/Burme (SL L 160 I, 25.6.2018., str. 1.).

            PRILOG
            Unosi 1., 3., 4. i 5. s popisa osoba i subjekata iz Priloga IV. Uredbi (EU) br. 401/2013 zamjenjuju se sljedećim unosima:

                           Ime

                           Identifikacijski podaci

                           Obrazloženje

                           Datum uvrštenja na popis

                           „1.

                           Aung Kyaw Zaw

                           Datum rođenja: 20. kolovoza 1961.
                           Putovnica br.: DM000826
                           Datum izdavanja: 22. studenoga 2011.
                           Datum isteka valjanosti: 21. studenoga 2021.
                           Vojni identifikacijski broj: BC 17444

                           General pukovnik Aung Kyaw Zaw bio je zapovjednik Ureda za posebne operacije br. 3 oružanih snaga Mjanmara (Tatmadaw) od kolovoza 2015. do kraja 2017. Ured za posebne operacije br. 3 u tom je kontekstu nadzirao zapadno zapovjedništvo te je general pukovnik Aung Kyaw Zaw odgovoran za zločine i teška kršenja ljudskih prava koje je zapadno zapovjedništvo počinilo protiv pripadnika zajednice Rohingya u državi Rakhine tijekom tog razdoblja. Oni uključuju nezakonita ubojstva, seksualno nasilje i sustavno spaljivanje kuća i zgrada zajednice Rohingya.

                           25.6.2018.

                           3.

                           Than Oo

                           Datum rođenja: 12. listopada 1973.
                           Vojni identifikacijski broj: BC 25723

                           Brigadni general Than Oo zapovjednik je 99. divizije lakog pješaštva oružanih snaga Mjanmara (Tatmadaw). U tom kontekstu odgovoran je za zločine i teška kršenja ljudskih prava koje je 99. divizija lakog pješaštva počinila protiv pripadnika zajednice Rohingya u državi Rakhine u drugoj polovici 2017. Oni uključuju nezakonita ubojstva, seksualno nasilje i sustavno spaljivanje kuća i zgrada zajednice Rohingya.

                           25.6.2018.

                           4.

                           Aung Aung

                           Vojni identifikacijski broj: BC 23750

                           Brigadni general Aung Aung zapovjednik je 33. divizije lakog pješaštva oružanih snaga Mjanmara (Tatmadaw). U tom kontekstu odgovoran je za zločine i teška kršenja ljudskih prava koje je 33. divizija lakog pješaštva počinila protiv pripadnika zajednice Rohingya u državi Rakhine u drugoj polovici 2017. Oni uključuju nezakonita ubojstva, seksualno nasilje i sustavno spaljivanje kuća i zgrada zajednice Rohingya.

                           25.6.2018.

                           5.

                           Khin Maung Soe

                           General bojnik Khin Maung Soe zapovjednik je 15. zapovjedništva vojne operacije, ponekad poznatog i kao 15. divizija lakog pješaštva, oružanih snaga Mjanmara (Tatmadaw), pod kojom je pješački bataljun br. 564. U tom kontekstu odgovoran je za zločine i teška kršenja ljudskih prava koje je 15. zapovjedništvo vojne operacije, a posebno pješački bataljun br. 564, počinilo protiv pripadnika zajednice Rohingya u državi Rakhine u drugoj polovici 2017. Oni uključuju nezakonita ubojstva, seksualno nasilje i sustavno spaljivanje kuća i zgrada zajednice Rohingya.

                           25.6.2018.”